กฎกระทรวงกฎกระทรวงว่าด้วยการจดทะเบียน การบังคับใช้สิทธิการสอบสวน การอุทธรณ์และแบบของเอกสารเกี่ยวกับแบบผังภูมิของวงจรรวมพ.ศ. ๒๕๔๕[๑] อาศัยอำนาจตามความในมาตรา๔ มาตรา ๑๑ มาตรา ๑๕ มาตรา ๑๗ มาตรา ๑๘ มาตรา ๒๐ มาตรา ๒๔ มาตรา ๒๖ มาตรา ๒๗ มาตรา๒๘ มาตรา ๓๒ มาตรา ๓๓ มาตรา ๓๔ มาตรา ๓๕ มาตรา ๓๗ และมาตรา ๓๘ แห่งพระราชบัญญัติคุ้มครองแบบผังภูมิของวงจรรวมพ.ศ. ๒๕๔๓ รัฐมนตรีว่าการกระทรวงพาณิชย์ ออกกฎกระทรวงไว้ดังต่อไปนี้หมวด ๑บททั่วไป ข้อ๑ ในกฎกระทรวงนี้คำขอ หมายความว่า คำขอจดทะเบียนแบบผังภูมิ คำขออื่นๆ และให้หมายความรวมถึงคำอุทธรณ์ด้วยสัญญาอนุญาตให้ใช้สิทธิในแบบผังภูมิ หมายความว่า ความตกลงที่ผู้ทรงสิทธิอนุญาตตามมาตรา๒๔ ให้ผู้รับอนุญาตใช้สิทธิตามมาตรา ๒๒หนังสือประกาศโฆษณาการรับจดทะเบียนแบบผังภูมิ หมายความว่าหนังสือที่กรมทรัพย์สินทางปัญญา กระทรวงพาณิชย์จัดทำขึ้นเพื่อประกาศโฆษณาการรับจดทะเบียนแบบผังภูมิข้อ๒ บรรดาคำขอให้ใช้แบบพิมพ์ที่อธิบดีประกาศกำหนดโดยให้(๑) มีข้อความถูกต้อง ชัดเจน และครบถ้วนตามที่กำหนดไว้ในแบบพิมพ์(๒) พิมพ์หรือดีดพิมพ์ข้อความเป็นภาษาไทย(๓) ลงลายมือชื่อผู้ยื่นคำขอ หรือลงลายมือชื่อของผู้รับมอบอำนาจในกรณีที่มีการมอบอำนาจให้บุคคลอื่นเป็นผู้กระทำการแทนข้อ๓ การยื่นคำขอ ให้ยื่นต่อพนักงานเจ้าหน้าที่หรือส่งโดยทางไปรษณีย์ลงทะเบียนถึงพนักงานเจ้าหน้าที่ ณ สถานที่ใดสถานที่หนึ่ง ดังต่อไปนี้(๑) กรมทรัพย์สินทางปัญญา กระทรวงพาณิชย์(๒) สำนักงานพาณิชย์จังหวัดหรือหน่วยงานอื่นในสังกัดกระทรวงพาณิชย์ตามที่อธิบดีประกาศกำหนดข้อ๔ ในการยื่นคำขอ ถ้าผู้ขอมิได้ดำเนินการเองให้ทำหนังสือมอบอำนาจโดยผู้รับมอบอำนาจต้องยื่นใบมอบอำนาจมาพร้อมกับคำขอในกรณีที่การมอบอำนาจกระทำในต่างประเทศหนังสือมอบอำนาจต้องมีคำรับรองลายมือชื่อโดยเจ้าหน้าที่ผู้มีอำนาจของสถานทูตไทยหรือสถานกงสุลไทยหรือผู้ซึ่งกฎหมายของประเทศนั้นกำหนดให้มีอำนาจรับรองลายมือชื่อผู้ขอและผู้รับมอบอำนาจซึ่งไม่มีถิ่นที่อยู่ในประเทศไทยต้องมีสถานที่ติดต่อในประเทศไทยทั้งนี้ ให้ระบุสถานที่ดังกล่าวไว้ในคำขอหรือหนังสือมอบอำนาจด้วยข้อ๕ การส่งสำเนาหรือภาพถ่ายเอกสารประกอบคำขอผู้ยื่นคำขอต้องรับรองความถูกต้องของสำเนาหรือภาพถ่ายนั้นด้วยข้อ๖ บรรดาเอกสารที่ต้องยื่น ถ้าเป็นภาษาต่างประเทศต้องมีคำแปลเป็นภาษาไทยโดยมีคำรับรองความถูกต้องของผู้แปลเว้นแต่กฎกระทรวงนี้จะบัญญัติให้ใช้เอกสารเป็นภาษาต่างประเทศได้หมวด ๒การขอจดทะเบียนแบบผังภูมิ ข้อ๗ นอกจากรายการตามที่กำหนดไว้ในมาตรา๑๕ คำขอจดทะเบียนแบบผังภูมิต้องระบุ(๑) ชื่อแบบผังภูมิหรือรหัสของแบบผังภูมิที่ใช้เป็นสากล ทั้งนี้ จะระบุเป็นภาษาต่างประเทศก็ได้หากจะทำให้เข้าใจถึงแบบผังภูมินั้นได้ดียิ่งขึ้น(๒) ชื่อ สัญชาติ ภูมิลำเนาและที่อยู่ของผู้ขอจดทะเบียน(๓) ชื่อและที่อยู่ของผู้รับมอบอำนาจ ในกรณีที่มีการมอบอำนาจให้บุคคลอื่นกระทำการแทน(๔) จำนวนภาพวาด ภาพถ่ายลายเส้นที่แสดงแบบผังภูมิ หรือสิ่งอื่นที่ให้ผลในลักษณะเดียวกัน(๕) รายการผลิตภัณฑ์ที่มีแบบผังภูมินั้นประกอบอยู่ ในกรณีที่มีการนำแบบผังภูมิไปใช้ในการผลิตผลิตภัณฑ์แล้วข้อ๘ ภาพวาดหรือภาพถ่ายลายเส้นที่แสดงแบบผังภูมิหรือสิ่งอื่นที่ให้ผลในลักษณะเดียวกันตามมาตรา๑๕ (๓) ต้องสามารถแสดงให้เห็นรายละเอียดทั้งหมดของแบบผังภูมิได้อย่างชัดเจนข้อ๙ ในกรณีที่มีการนำแบบผังภูมิออกหาประโยชน์ในเชิงพาณิชย์แล้วให้ส่งตัวอย่างของวงจรรวมที่มีแบบผังภูมินั้นอยู่ด้วยจำนวนสี่ตัวอย่างมาพร้อมกับคำขอจดทะเบียนข้อ๑๐ ในกรณีที่ผู้ออกแบบแบบผังภูมิไม่ประสงค์จะให้ระบุชื่อตนในเอกสารหรือสิ่งพิมพ์ที่ประกาศโฆษณาการรับจดทะเบียนหรือในหนังสือสำคัญแบบผังภูมิ คำขอจดทะเบียนต้องระบุความประสงค์ดังกล่าวของผู้ออกแบบแบบผังภูมิไว้ด้วยข้อ๑๑ ในกรณีที่ผู้ขอจดทะเบียนประสงค์จะขอแก้ไขเพิ่มเติมคำขอจดทะเบียนโดยไม่เป็นการเพิ่มเติมสาระสำคัญของแบบผังภูมิที่ขอจดทะเบียนให้ยื่นคำขอก่อนวันรับจดทะเบียนถ้าเป็นการแก้ไขเพิ่มเติมในลักษณะที่เป็นการเพิ่มเติมสาระสำคัญของแบบผังภูมิที่ขอจดทะเบียนให้พนักงานเจ้าหน้าที่แจ้งให้ผู้ขอจดทะเบียนทราบเพื่อยื่นคำขอจดทะเบียนใหม่สำหรับแบบผังภูมิส่วนที่เป็นสาระสำคัญอันใหม่นั้นแต่การยื่นคำขอจดทะเบียนใหม่นั้นไม่กระทบกระเทือนต่อคำขอจดทะเบียนแบบผังภูมิเดิมข้อ๑๒ ในกรณีที่มีคำขอเข้าเป็นผู้ร่วมขอรับความคุ้มครองแบบผังภูมิของผู้ออกแบบแบบผังภูมิร่วมตามมาตรา๑๑ วรรคสาม ให้พนักงานเจ้าหน้าที่ดำเนินการดังต่อไปนี้(๑) กำหนดให้มีการสอบสวนว่าผู้ขอเป็นผู้ออกแบบร่วมกันหรือไม่ภายในเวลาสามสิบวันนับแต่วันที่ได้รับคำขอ(๒)แจ้งกำหนดวันสอบสวนเป็นหนังสือโดยทางไปรษณีย์ลงทะเบียนตอบรับหรือโดยวิธีการอื่นที่อธิบดีประกาศกำหนดทันทีที่ได้กำหนดวันสอบสวนพร้อมทั้งแนบสำเนาคำขอไปยังผู้ขอและผู้ออกแบบแบบผังภูมิที่ได้ยื่นคำขอรับความคุ้มครองทุกคนเพื่อโต้แย้งหรือแสดงสิทธิในวันสอบสวน(๓) ในการสอบสวน ให้ผู้สอบสวนสอบถามผู้ออกแบบแบบผังภูมิที่ได้ยื่นคำขอรับความคุ้มครองก่อนว่ายินยอมให้ผู้ขอเข้าร่วมขอรับความคุ้มครองแบบผังภูมิด้วยหรือไม่และหากผู้ออกแบบแบบผังภูมินั้นยินยอมให้ผู้ขอเข้าร่วมขอรับความคุ้มครอง ให้พนักงานเจ้าหน้าที่ทำรายงานเสนอต่ออธิบดีเพื่ออนุญาตให้ผู้ขอเข้าเป็นผู้ร่วมขอรับความคุ้มครองแบบผังภูมิดังกล่าวแต่ถ้าผู้ออกแบบแบบผังภูมิที่ได้ยื่นคำขอรับความคุ้มครองก่อนไม่ยินยอม ให้ดำเนินการสอบสวนต่อไป(๔) ถ้าผลการสอบสวนปรากฏว่า ผู้ขอไม่ได้เป็นผู้ออกแบบร่วมให้พนักงานเจ้าหน้าที่ทำรายงานการสอบสวนเสนอต่ออธิบดีเพื่อพิจารณายกคำขอนั้น แต่ถ้าผลการสอบสวนปรากฏว่าผู้ขอเป็นผู้ออกแบบร่วมให้พนักงานเจ้าหน้าที่ทำรายงานการสอบสวนเสนอต่ออธิบดีเพื่อพิจารณาอนุญาตให้ผู้ขอเข้าเป็นผู้ร่วมขอรับความคุ้มครองแบบผังภูมินั้น(๕) เมื่ออธิบดีมีคำวินิจฉัยแล้ ให้แจ้งคำวินิจฉัยให้ผู้ขอและผู้ออกแบบแบบผังภูมิที่ได้ขอรับความคุ้มครองทุกคนทราบหมวด ๓การพิจารณาคำขอจดทะเบียนแบบผังภูมิ ข้อ๑๓ ในการดำเนินการเกี่ยวกับคำขอจดทะเบียนแบบผังภูมิเพื่อรายงานการตรวจสอบต่ออธิบดีตามมาตรา๑๖ ให้พนักงานเจ้าหน้าที่ตรวจสอบคำขอจดทะเบียนแบบผังภูมิในเรื่องดังต่อไปนี้(๑) คำขอจดทะเบียนแบบผังภูมิ เอกสารและหลักฐานต่าง ๆที่ยื่นพร้อมคำขอถูกต้องตามหลักเกณฑ์ที่กำหนดในมาตรา ๑๕ และในกฎกระทรวงนี้ (๒) ผู้ขอจดทะเบียนมีสิทธิขอรับความคุ้มครองตามมาตรา ๗มาตรา ๘ มาตรา ๙ มาตรา ๑๐ มาตรา ๑๑ หรือมาตรา ๑๒ และมีคุณสมบัติตามมาตรา ๑๓(๓)ในกรณีที่ได้มีการนำแบบผังภูมิออกหาประโยชน์ในเชิงพาณิชย์แล้ว ไม่ว่าในหรือนอกราชอาณาจักรผู้ขอจดทะเบียนได้ยื่นคำขอจดทะเบียนภายในสองปีนับแต่วันที่ได้นำแบบผังภูมินั้นออกหาประโยชน์ในเชิงพาณิชย์เป็นครั้งแรกตามมาตรา๑๔ วรรคสอง(๔)ในกรณีที่ไม่มีการนำแบบผังภูมิออกหาประโยชน์ในเชิงพาณิชย์ ผู้ขอจดทะเบียนได้ยื่นคำขอจดทะเบียนภายในสิบห้าปีนับแต่วันที่สร้างสรรค์แบบผังภูมินั้นเสร็จสิ้นตามมาตรา๑๔ วรรคสามข้อ๑๔ ในกรณีที่ปรากฏว่าคำขอจดทะเบียนแบบผังภูมิไม่เป็นไปตามข้อ๑๓ (๑) ให้พนักงานเจ้าหน้าที่แจ้งให้ผู้ขอจดทะเบียนทราบเพื่อขอแก้ไขเพิ่มเติมคำขอจดทะเบียนแบบผังภูมิให้ถูกต้องภายในเวลาเก้าสิบวันนับแต่วันที่ได้รับแจ้งเว้นแต่ในกรณีที่มีเหตุจำเป็น อธิบดีอาจขยายกำหนดเวลาดังกล่าวได้ไม่เกินหกสิบวันถ้าผู้ขอจดทะเบียนไม่ขอแก้ไขเพิ่มเติมคำขอจดทะเบียนภายในเวลาที่กำหนดตามวรรคหนึ่งให้อธิบดีมีคำสั่งยกคำขอจดทะเบียนและให้มีหนังสือแจ้งคำสั่งพร้อมด้วยเหตุผลให้ผู้ขอจดทะเบียนทราบโดยทางไปรษณีย์ลงทะเบียนตอบรับหรือโดยวิธีการอื่นที่อธิบดีประกาศกำหนดข้อ๑๕ ในกรณีที่ปรากฏว่าคำขอจดทะเบียนแบบผังภูมิไม่เป็นไปตามข้อ๑๓ (๒) (๓) หรือ(๔) ให้พนักงานเจ้าหน้าที่เสนอรายงานการตรวจสอบต่ออธิบดีเพื่อสั่งยกคำขอจดทะเบียนแบบผังภูมินั้นข้อ๑๖ ในกรณีที่อธิบดีได้พิจารณารายงานการตรวจสอบของพนักงานเจ้าหน้าที่ตามข้อ๑๕ แล้วเห็นว่า คำขอจดทะเบียนแบบผังภูมิไม่เป็นไปตามข้อ ๑๓ (๒) (๓) หรือ (๔) และมีคำสั่งยกคำขอตามมาตรา ๑๘ ให้พนักงานเจ้าหน้าที่มีหนังสือแจ้งคำสั่งพร้อมด้วยเหตุผลให้ผู้ขอจดทะเบียนทราบโดยทางไปรษณีย์ลงทะเบียนตอบรับหรือโดยวิธีการอื่นที่อธิบดีประกาศกำหนดและให้ประกาศโฆษณาคำสั่งนั้นไว้ในที่เปิดเผย ณ กรมทรัพย์สินทางปัญญากระทรวงพาณิชย์ หรือโดยวิธีการอื่นที่อธิบดีประกาศกำหนดเป็นเวลาไม่น้อยกว่าสามสิบวันการประกาศโฆษณาคำสั่งตามวรรคหนึ่งอย่างน้อยให้แสดงรายการดังต่อไปนี้(๑) เลขที่คำขอและวันที่ยื่นคำขอ(๒) ชื่อผู้ขอจดทะเบียน และผู้รับมอบอำนาจ ในกรณีที่มีการมอบอำนาจให้บุคคลอื่นกระทำการแทน(๓) ชื่อผู้ออกแบบแบบผังภูมิ และชื่อแบบผังภูมิ(๔) เหตุผลในการยกคำขอข้อ๑๗ ในกรณีที่อธิบดีพิจารณารายงานการตรวจสอบของพนักงานเจ้าหน้าที่และมีคำสั่งให้รับจดทะเบียนออกหนังสือสำคัญแบบผังภูมิ และประกาศโฆษณาการรับจดทะเบียนตามมาตรา ๑๗ แล้วให้พนักงานเจ้าหน้าที่มีหนังสือแจ้งโดยทางไปรษณีย์ลงทะเบียนตอบรับหรือโดยวิธีการอื่นที่อธิบดีประกาศกำหนดให้ผู้ขอจดทะเบียนชำระค่าธรรมเนียมการออกหนังสือสำคัญแบบผังภูมิและค่าธรรมเนียมการประกาศโฆษณาภายในหกสิบวันนับแต่วันที่ได้รับหนังสือแจ้งหากผู้ขอจดทะเบียนไม่ชำระค่าธรรมเนียมภายในเวลาที่กำหนด ให้ถือว่าผู้ขอจดทะเบียนละทิ้งคำขอจดทะเบียนเมื่อผู้ขอจดทะเบียนได้ชำระค่าธรรมเนียมภายในเวลาที่กำหนดตามวรรคหนึ่งแล้วให้พนักงานเจ้าหน้าที่ดำเนินการออกหนังสือสำคัญแบบผังภูมิและประกาศโฆษณาการับจดทะเบียนไว้ในหนังสือประกาศโฆษณาการรับจดทะเบียนแบบผังภูมิการประกาศโฆษณาตามวรรคสองอย่างน้อยให้แสดงรายการดังต่อไปนี้(๑) เลขที่คำขอและวันที่ยื่นขอ(๒)เลขที่หนังสือสำคัญแบบผังภูมิและวันออกหนังสือสำคัญแบบผังภูมิ(๓)วันที่นำแบบผังภูมิออกหาประโยชน์ในเชิงพาณิชย์เป็นครั้งแรกในกรณีที่มีการนำแบบผังภูมิออกหาประโยชน์ในเชิงพาณิชย์แล้ว(๔) วันที่ได้สร้างสรรค์แบบผังภูมินั้นเสร็จสิ้น(๕) ชื่อผู้ขอจดทะเบียน และผู้รับมอบอำนาจ ในกรณีที่มีการมอบอำนาจให้บุคคลอื่นกระทำการแทน(๖) ชื่อผู้ออกแบบแบบผังภูมิ และชื่อแบบผังภูมิ(๗) วันที่ประกาศโฆษณาหมวด ๔การอนุญาตให้ใช้สิทธิและการโอนสิทธิในแบบผังภูมิ ข้อ๑๘ ในการขอจดทะเบียนสัญญาอนุญาตให้ใช้สิทธิในแบบผังภูมิให้ผู้ทรงสิทธิยื่นคำขอพร้อมด้วยสัญญาอนุญาตให้ใช้สิทธิในแบบผังภูมินั้นในกรณีที่แบบผังภูมิมีผู้ทรงสิทธิร่วมผู้ขอจดทะเบียนสัญญาอนุญาตให้ใช้สิทธิในแบบผังภูมินั้น ต้องยื่นหนังสือหรือหลักฐานแสดงความยินยอมของผู้ทรงสิทธิร่วมในการอนุญาตให้ใช้สิทธิด้วยข้อ๑๙ ในการขอจดทะเบียนสัญญาโอนสิทธิในแบบผังภูมิให้ผู้รับโอนสิทธิในแบบผังภูมิยื่นคำขอพร้อมด้วยสัญญาโอนสิทธิในแบบผังภูมินั้นในกรณีที่แบบผังภูมิมีผู้ทรงสิทธิร่วมให้นำความในข้อ ๑๘ วรรคสอง มาใช้บังคับโดยอนุโลมในกรณีที่เป็นการขอจดทะเบียนการรับสิทธิในแบบผังภูมิโดยทางมรดกให้ทายาทของผู้ทรงสิทธิยื่นคำขอพร้อมด้วยหลักฐานเกี่ยวกับการรับมรดกตามที่อธิบดีประกาศกำหนดข้อ๒๐ ในกรณีที่คำขอจดทะเบียนสัญญาอนุญาตให้ใช้สิทธิหรือสัญญาโอนสิทธิในแบบผังภูมิหรือการรับสิทธิในแบบผังภูมิโดยทางมรดกไม่เป็นไปตามข้อ ๑๘ หรือข้อ ๑๙ แล้วแต่กรณี ให้พนักงานเจ้าหน้าที่แจ้งให้ผู้ขอจดทะเบียนทราบเพื่อขอแก้ไขเพิ่มเติมคำขอจดทะเบียนให้ถูกต้องภายในเก้าสิบวันนับแต่วันที่ได้รับแจ้งและหากผู้ขอจดทะเบียนไม่ขอแก้ไขเพิ่มเติมคำขอภายในกำหนดเวลาดังกล่าว ให้อธิบดีมีคำสั่งยกคำขอเว้นแต่ในกรณีที่มีเหตุจำเป็น อธิบดีอาจขยายกำหนดเวลาดังกล่าวได้ไม่เกินหกสิบวันเมื่อพนักงานเจ้าหน้าที่พิจารณาคำขอจดทะเบียนและหลักฐานต่างๆ และเห็นว่าเป็นไปตามข้อ ๑๘ หรือข้อ ๑๙ แล้วแต่กรณี ให้เสนอรายงานต่ออธิบดีเพื่อพิจารณาสั่งตามข้อ๒๑ หรือข้อ ๒๒ ต่อไปข้อ๒๑ ในกรณีที่อธิบดีพิจารณารายงานของพนักงานเจ้าหน้าที่แล้วเห็นว่าคำขอจดทะเบียนสัญญาอนุญาตให้ใช้สิทธิในแบบผังภูมิและหลักฐานต่างๆ เป็นไปตามข้อ ๑๘ และข้อความในสัญญาอนุญาตให้ใช้สิทธิในแบบผังภูมิมิได้กำหนดเงื่อนไขข้อจำกัดสิทธิ หรือค่าตอบแทนในลักษณะที่เป็นการจำกัดหรือกีดกันการแข่งขันตามกฎหมายว่าด้วยการแข่งขันทางการค้าให้มีคำสั่งรับจดทะเบียนแต่ถ้าอธิบดีพิจารณาเห็นว่าคำขอจดทะเบียนหรือหลักฐานต่าง ๆ ไม่เป็นไปตามข้อ ๑๘ ให้มีคำสั่งไม่รับจดทะเบียนในกรณีที่อธิบดีพิจารณาเห็นว่าข้อความใดในสัญญาอนุญาตให้ใช้สิทธิในแบบผังภูมิกำหนดเงื่อนไขข้อจำกัดสิทธิหรือค่าตอบแทนในลักษณะที่เป็นการจำกัดหรือกีดกันการแข่งขันตามกฎหมายว่าด้วยการแข่งขันทางการค้าให้เสนอต่อคณะกรรมการเพื่อพิจารณาตามมาตรา ๒๕ วรรคสองข้อ๒๒ ในการขอจดทะเบียนสัญญาโอนสิทธิในแบบผังภูมิหรือการรับสิทธิในแบบผังภูมิโดยทางมรดกถ้าอธิบดีพิจารณาเห็นว่าคำขอจดทะเบียนเป็นไปตามข้อ ๑๙ ให้มีคำสั่งรับจดทะเบียน แต่ถ้าอธิบดีพิจารณาเห็นว่าคำขอจดทะเบียนไม่เป็นไปตามข้อ๑๙ ให้มีคำสั่งไม่รับจดทะเบียนข้อ๒๓ เมื่ออธิบดีมีคำสั่งรับหรือไม่รับจดทะเบียนตามข้อ๒๑ หรือข้อ ๒๒ แล้ว ให้พนักงานเจ้าหน้าที่แจ้งคำสั่งดังกล่าวให้ผู้ยื่นคำขอทราบโดยทางไปรษณีย์ลงทะเบียนตอบรับหรือโดยวิธีการอื่นที่อธิบดีประกาศกำหนดข้อ๒๔ เมื่ออธิบดีได้มีคำสั่งรับจดทะเบียนสัญญาอนุญาตให้ใช้สิทธิในแบบผังภูมิสัญญาโอนสิทธิในแบบผังภูมิหรือการรับสิทธิในแบบผังภูมิโดยทางมรดกแล้วให้อธิบดีมีคำสั่งประกาศโฆษณาการรับจดทะเบียนดังกล่าวการประกาศโฆษณาตามวรรคหนึ่งอย่างน้อยให้แสดงรายการดังต่อไปนี้(๑) เลขที่หนังสือสำคัญแบบผังภูมิและวันออกหนังสือสำคัญแบบผังภูมิ(๒) ชื่อแบบผังภูมิ(๓) ชื่อผู้ทรงสิทธิ(๔) ชื่อผู้รับอนุญาตให้ใช้สิทธิ ผู้รับโอนสิทธิ หรือผู้รับสิทธิโดยทางมรดกข้อ๒๕ ในกรณีผู้ทรงสิทธิอนุญาตให้ใช้สิทธิในแบบผังภูมิโดยไม่ได้ขอจดทะเบียนสัญญาอนุญาตให้ใช้สิทธิต่ออธิบดีตามมาตรา๒๔ วรรคหนึ่ง และตามข้อ ๑๘ ให้พนักงานเจ้าหน้าที่จัดให้มีการสอบสวนและรายงานผลการสอบสวนต่ออธิบดีเพื่อให้อธิบดีพิจารณาเสนอให้คณะกรรมการสั่งเพิกถอนการจดทะเบียนแบบผังภูมินั้นในกรณีที่อธิบดีพิจารณารายงานผลการสอบสวนและเห็นว่าการอนุญาตให้ใช้สิทธิในแบบผังภูมิไม่ได้จดทะเบียนตามมาตรา๒๔ วรรคหนึ่ง และตามข้อ ๑๘ ให้อธิบดีเสนอเรื่องต่อคณะกรรมการเพื่อพิจารณาสั่งเพิกถอนการจดทะเบียนแบบผังภูมินั้นหมวด ๕การเพิกถอนการจดทะเบียนแบบผังภูมิ ข้อ๒๖ ในกรณีที่บุคคลผู้มีส่วนได้เสียมีคำขอตามมาตรา๒๘ ให้เพิกถอนการจดทะเบียนแบบผังภูมิ ให้พนักงานเจ้าหน้าที่จัดให้มีการสอบสวนว่าคำขอจดทะเบียนแบบผังภูมิเป็นไปตามข้อ๑๓ หรือไม่ หากปรากฏจากผลการสอบสวนว่าคำขอจดทะเบียนแบบผังภูมิไม่เป็นไปตามข้อ ๑๓ ให้พนักงานเจ้าหน้าที่รายงานผลการสอบสวนต่ออธิบดีเพื่อพิจารณาสั่งเพิกถอนการจดทะเบียนแบบผังภูมิหมวด ๖การบังคับใช้สิทธิในแบบผังภูมิ ข้อ๒๗ ในการขอใช้สิทธิในแบบผังภูมิตามมาตรา ๓๒ วรรคสองผู้ขอใช้สิทธิต้องยื่นคำขอพร้อมทั้งแสดงหลักฐานและรายละเอียด ดังต่อไปนี้(๑) หลักฐานที่แสดงว่า เมื่อพ้นกำหนดสามปีนับแต่วันรับจดทะเบียนและออกหนังสือสำคัญผู้ทรงสิทธิใช้สิทธิในลักษณะที่เป็นการจำกัดหรือกีดกันการแข่งขันตามกฎหมายว่าด้วยการแข่งขันทางการค้า(๒)หลักฐานที่แสดงว่าผู้ขอใช้สิทธิได้พยายามดำเนินการขออนุญาตใช้สิทธิในแบบผังภูมิจากผู้ทรงสิทธิโดยได้เสนอเงื่อนไขและค่าตอบแทนที่เพียงพอตามพฤติการณ์แห่งกรณีแล้วแต่ไม่สามารถตกลงกันได้ภายในระยะเวลาอันสมควร(๓)ขอบเขตและระยะเวลาที่ขออนุญาตใช้สิทธิในแบบผังภูมิ โดยแสดงพยานหลักฐานว่าเหมาะสมแก่พฤติการณ์แห่งกรณีและ(๔) ค่าตอบแทน เงื่อนไขการใช้สิทธิในแบบผังภูมิ และข้อจำกัดสิทธิของผู้ทรงสิทธิและผู้ได้รับอนุญาตให้ใช้สิทธิในแบบผังภูมิค่าตอบแทนตาม(๔) ต้องเพียงพอตามพฤติการณ์แห่งกรณี โดยคำนึงถึงมูลค่าทางเศรษฐกิจของแบบผังภูมิที่ประสงค์จะขอบังคับใช้สิทธิหรือแบบผังภูมิในลักษณะเดียวกันข้อ๒๘ เมื่อมีคำขอใช้สิทธิในแบบผังภูมิตามมาตรา๓๒ วรรคสอง ให้พนักงานเจ้าหน้าที่จัดให้มีการสอบสวนว่าคำขอเป็นไปตามข้อ ๒๗ หรือไม่และรายงานผลการสอบสวนต่ออธิบดีเพื่อพิจารณาในกรณีที่อธิบดีพิจารณารายงานผลการสอบสวนและเห็นว่าคำขอเป็นไปตามข้อ๒๗ ให้อธิบดีสั่งให้ออกใบอนุญาตให้ใช้สิทธิให้แก่ผู้ขอใช้สิทธิในแบบผังภูมินั้น แต่ถ้าอธิบดีเห็นว่าคำขอไม่เป็นไปตามข้อ๒๗ ให้อธิบดีสั่งยกคำขอข้อ๒๙ เมื่ออธิบดีมีคำสั่งให้ออกใบอนุญาตให้ใช้สิทธิให้แก่ผู้ขอใช้สิทธิตามข้อ๒๘ และผู้ขอใช้สิทธิได้ชำระค่าธรรมเนียมแล้ว ให้พนักงานเจ้าหน้าที่ออกใบอนุญาตให้แก่ผู้ขอใช้สิทธิและบันทึกรายละเอียดการอนุญาตให้ใช้สิทธิไว้ในทะเบียนแบบผังภูมิในกรณีที่คู่กรณีอุทธรณ์คำสั่งของอธิบดีต่อคณะกรรมการเมื่อคณะกรรมการได้มีคำวินิจฉัยและอนุญาตให้ผู้ขอใช้สิทธิมีสิทธิใช้สิทธิในแบบผังภูมิได้และไม่มีการนำคดีไปสู่ศาลตามมาตรา๓๓ วรรคสาม และผู้ขอใช้สิทธิได้ชำระค่าธรรมเนียมแล้ว ให้พนักงานเจ้าหน้าที่ออกใบอนุญาตให้แก่ผู้ขอใช้สิทธิและบันทึกรายละเอียดการอนุญาตให้ใช้สิทธิไว้ในทะเบียนแบบผังภูมิในกรณีที่คู่กรณีไม่เห็นด้วยกับคำวินิจฉัยของคณะกรรมการและนำคดีไปสู่ศาลตามมาตรา๓๓ วรรคสาม เมื่อศาลได้พิพากษาให้ผู้ขอใช้สิทธิมีสิทธิใช้สิทธิในแบบผังภูมิได้ และผู้ขอใช้สิทธิได้ชำระค่าธรรมเนียมแล้วให้พนักงานเจ้าหน้าที่ออกใบอนุญาตให้แก่ผู้ขอใช้สิทธิและบันทึกรายระเอียดการอนุญาตให้ใช้สิทธิไว้ในทะเบียนแบบผังภูมิข้อ๓๐ ในกรณีที่มีการอนุญาตให้ใช้สิทธิตามมาตรา ๓๒ มาตรา ๓๔ หรือมาตรา ๓๕ ผู้ทรงสิทธิหรือผู้ได้รับอนุญาตให้ใช้สิทธิตามมาตรา๒๔ อาจยื่นคำขอเปลี่ยนแปลงเงื่อนไขที่กำหนดให้ผู้ได้รับอนุญาตให้ใช้สิทธิปฏิบัติตามมาตรา๓๗ วรรคหนึ่งได้ โดยจะต้องแสดงพยานหลักฐานว่าพฤติการณ์ที่ใช้เป็นหลักในการพิจารณาอนุญาตให้ใช้สิทธิได้เปลี่ยนแปลงไปจากเวลาที่ได้มีการอนุญาตให้ใช้สิทธิดังกล่าวข้อ๓๑ ในกรณีที่มีการอนุญาตให้ใช้สิทธิตามมาตรา๓๒ มาตรา ๓๔ หรือมาตรา ๓๕ ผู้ทรงสิทธิหรือผู้ได้รับอนุญาตให้ใช้สิทธิตามมาตรา ๒๔ อาจยื่นคำขอให้ยกเลิกการอนุญาตให้ใช้สิทธิในแบบผังภูมิตามมาตรา๓๗ วรรคสองได้ โดยต้องแสดงพยานหลักฐานดังต่อไปนี้(๑)เหตุแห่งการอนุญาตให้ใช้สิทธินั้นได้หมดสิ้นไปแล้วและไม่น่าจะเกิดขึ้นได้อีก และการยกเลิกการอนุญาตให้ใช้สิทธิดังกล่าวจะไม่กระทบกระเทือนสิทธิหรือประโยชน์ของผู้ได้รับอนุญาตให้ใช้สิทธิเกินสมควรหรือ(๒)ผู้ได้รับอนุญาตให้ใช้สิทธิไม่ปฏิบัติตามเงื่อนไขที่ได้กำหนดให้ผู้ได้รับอนุญาตให้ใช้สิทธิปฏิบัติข้อ๓๒ เมื่อมีคำขอตามข้อ ๓๐เพื่อให้เปลี่ยนแปลงเงื่อนไขที่กำหนดให้ผู้ได้รับอนุญาตให้ใช้สิทธิปฏิบัติหรือคำขอตามข้อ ๓๑ เพื่อให้ยกเลิกการอนุญาตให้ใช้สิทธิในแบบผังภูมิให้พนักงานเจ้าหน้าที่จัดให้มีการสอบสวนให้ได้ความว่ามีพฤติการณ์ตามที่กำหนดในข้อ๓๐ หรือข้อ ๓๑ แล้วแต่กรณีข้อ๓๓เมื่ออธิบดีมีคำสั่งให้เปลี่ยนแปลงเงื่อนไขตามข้อ ๓๐หรือมีคำสั่งให้ยกเลิกการอนุญาตให้ใช้สิทธิในแบบผังภูมิตามข้อ ๓๑ แล้วให้พนักงานเจ้าหน้าที่แจ้งให้ผู้ทรงสิทธิหรือผู้ได้รับอนุญาตให้ใช้สิทธิตามมาตรา๒๔ และผู้ได้รับอนุญาตให้ใช้สิทธิตามมาตรา ๓๒ มาตรา ๓๔ หรือมาตรา ๓๕ทราบโดยทางไปรษณีย์ลงทะเบียนตอบรับหรือโดยวิธีการอื่นที่อธิบดีประกาศกำหนดข้อ๓๔ในกรณีที่คู่กรณีมิได้อุทธรณ์คำสั่งของอธิบดีหรือได้อุทธรณ์คำสั่งของอธิบดีต่อคณะกรรมการตามมาตรา๓๘ วรรคหนึ่ง หรือนำคดีไปสู่ศาลตามมาตรา ๓๘ วรรคสอง และคณะกรรมการหรือศาลได้มีคำสั่งหรือคำพิพากษาถึงที่สุดแล้วแต่กรณี ให้เปลี่ยนแปลงเงื่อนไขที่กำหนดให้ผู้ได้รับอนุญาตให้ใช้สิทธิตามมาตรา๓๒ มาตรา ๓๔ หรือมาตรา ๓๕ ปฏิบัติ หรือให้ยกเลิกการอนุญาตให้ใช้สิทธิในแบบผังภูมิให้พนักงานเจ้าหน้าที่บันทึกการเปลี่ยนแปลงเงื่อนไขหรือการยกเลิกการอนุญาตให้ใช้สิทธิในแบบผังภูมินั้นไว้ในทะเบียนแบบผังภูมิหมวด ๗ใบแทนหนังสือสำคัญและใบแทนใบอนุญาตให้ใช้สิทธิในแบบผังภูมิ ข้อ๓๕ในกรณีที่หนังสือสำคัญแบบผังภูมิหรือใบอนุญาตให้ใช้สิทธิในแบบผังภูมิสูญหายให้ผู้ทรงสิทธิหรือผู้ได้รับอนุญาตให้ใช้สิทธิในแบบผังภูมิโดยการบังคับใช้สิทธิซึ่งประสงค์จะรับใบแทนหนังสือสำคัญแบบผังภูมิหรือใบแทนใบอนุญาตให้ใช้สิทธิในแบบผังภูมิยื่นคำขอพร้อมด้วยใบรับแจ้งความของสถานีตำรวจว่าหนังสือสำคัญแบบผังภูมิหรือใบอนุญาตให้ใช้สิทธิในแบบผังภูมิสูญหายในกรณีที่หนังสือสำคัญแบบผังภูมิหรือใบอนุญาตให้ใช้สิทธิในแบบผังภูมิชำรุดในสาระสำคัญให้ผู้ทรงสิทธิหรือผู้ได้รับอนุญาตให้ใช้สิทธิในแบบผังภูมิโดยการบังคับใช้สิทธิซึ่งประสงค์จะรับใบแทนหนังสือสำคัญแบบผังภูมิหรือใบแทนใบอนุญาตให้ใช้สิทธิในแบบผังภูมิแนบเอกสารที่ชำรุดนั้นมาพร้อมกับคำขอด้วยข้อ๓๖ เมื่อมีคำขอรับใบแทนตามข้อ ๓๕หากพนักงานเจ้าหน้าที่เห็นว่าจำเป็นอาจจัดให้มีการสอบสวนและรายงานผลการสอบสวนต่ออธิบดีเพื่อพิจารณาสั่งให้ออกใบแทนก็ได้ข้อ๓๗เมื่ออธิบดีมีคำสั่งให้ออกใบแทนหนังสือสำคัญแบบผังภูมิหรือใบแทนใบอนุญาตให้ใช้สิทธิในแบบผังภูมิแก่ผู้ยื่นคำขอและผู้ยื่นคำขอได้ชำระค่าธรรมเนียมแล้วให้พนักงานเจ้าหน้าที่ออกใบแทนหนังสือสำคัญแบบผังภูมิหรือใบแทนใบอนุญาตให้ใช้สิทธิในแบบผังภูมิแล้วแต่กรณี ให้แก่ผู้ยื่นคำขอหมวด ๘การสอบสวน ข้อ๓๘การสอบสวนเพื่อปฏิบัติการตามบทบัญญัติแห่งพระราชบัญญัติคุ้มครองแบบผังภูมิของวงจรรวมพ.ศ. ๒๕๔๓นอกจากต้องดำเนินการตามบทบัญญัติข้ออื่นที่บัญญัติไว้เป็นการเฉพาะในกฎกระทรวงนี้แล้วให้ดำเนินการตามบทบัญญัติในหมวดนี้ด้วยข้อ๓๙การสอบสวนจะต้องกระทำโดยพนักงานเจ้าหน้าที่อย่างน้อยสามคนและในกรณีที่มีความจำเป็น พนักงานเจ้าหน้าที่อาจเสนอให้อธิบดีสั่งให้การสอบสวนต้องกระทำโดยคณะกรรมการสอบสวนก็ได้ข้อ๔๐คณะกรรมการสอบสวนประกอบด้วยพนักงานเจ้าหน้าที่หนึ่งคนและผู้ทรงคุณวุฒิอีกไม่น้อยกว่าสองคนแต่ไม่เกินสี่คนซึ่งอธิบดีเลือกจากบัญชีรายชื่อตามวรรคสองให้อธิบดีจัดทำและประกาศบัญชีรายชื่อผู้ทรงคุณวุฒิซึ่งมีความรู้ในสาขานิติศาสตร์วิทยาศาสตร์ วิศวกรรมศาสตร์ หรืออุตสาหกรรมที่จะเข้าร่วมเป็นกรรมการสอบสวนตามกฎกระทรวงนี้บัญชีรายชื่อตามวรรคสองต้องประกอบด้วยชื่อผู้ทรงคุณวุฒิจำนวนไม่น้อยกว่ายี่สิบคนและให้มีการทบทวนบัญชีรายชื่อนี้ทุกสองปีข้อ๔๑ให้พนักงานเจ้าหน้าที่แจ้งกำหนดวันสอบสวนให้คู่กรณีและบุคคลที่เกี่ยวข้องทราบล่วงหน้าเป็นระยะเวลาพอสมควรโดยทางไปรษณีย์ลงทะเบียนตอบรับหรือโดยวิธีการอื่นที่อธิบดีประกาศกำหนด และให้ส่งเอกสารที่เกี่ยวข้องไปพร้อมกันด้วยข้อ๔๒ ก่อนดำเนินการสอบสวน ให้ผู้สอบสวนแจ้งเหตุแห่งการสอบสวนและกระบวนการในการสอบสวนให้คู่กรณีทราบตามความจำเป็นข้อ๔๓ ในการสอบสวนให้คู่กรณีมีโอกาสโต้แย้งและแสดงพยานหลักฐานของตนได้อย่างเต็มที่คู่กรณีมีสิทธิขอตรวจดูเอกสารและหลักฐานที่จำเป็นต้องทราบเพื่อประโยชน์ในการแสดงสิทธิของตนหรือโต้แย้งสิทธิของอีกฝ่ายหนึ่งในกรณีที่เอกสารหรือหลักฐานที่เกี่ยวข้องอยู่ในความดูแลของคู่กรณีอีกฝ่ายหนึ่งหรือของบุคคลอื่นคู่กรณีอาจขอให้ผู้สอบสวนแจ้งให้คู่กรณีฝ่ายนั้นหรือบุคคลนั้นดำเนินการตามข้อ ๔๖ได้ข้อ๔๔บุคคลซึ่งเป็นคู่กรณีในการสอบสวนมีสิทธินำทนายความหรือที่ปรึกษาของตนเข้ามาในระหว่างการสอบสวนในกรณีที่คู่กรณีนำทนายความหรือที่ปรึกษาของตนเข้ามาในระหว่างการสอบสวนการใดที่ทนายความหรือที่ปรึกษาได้ทำลงต่อหน้าคู่กรณีให้ว่าเป็นการกระทำของคู่กรณีเว้นแต่คู่กรณีจะได้คัดค้านเสียแต่ในขณะนั้น การนั้นไม่ให้ถือว่าเป็นการกระทำของคู่กรณีข้อ๔๕คู่กรณีอาจมอบอำนาจให้บุคคลอื่นดำเนินการแทนตนเกี่ยวกับการสอบสวนได้แต่ในกรณีที่ผู้รับมอบอำนาจไม่สามารถให้ข้อเท็จจริงได้อย่างเพียงพอที่จะวินิจฉัยเรื่องที่สอบสวนให้ผู้สอบสวนแจ้งให้คู่กรณีทราบโดยไม่ชักช้าและอาจให้คู่กรณีมาร่วมการสอบสวนด้วยตนเองหรือชี้แจงข้อเท็จจริงโดยทำเป็นหนังสือก็ได้ในการมอบอำนาจให้นำความในข้อ ๔ มาใช้บังคับโดยอนุโลมข้อ๔๖ ในการสอบสวน ผู้สอบสวนอาจแจ้งให้คู่กรณีผู้รับมอบอำนาจ หรือบุคคลที่เกี่ยวข้องมาให้ถ้อยคำ ส่งคำแถลงหรือคำอธิบาย หรือจัดส่งเอกสารหรือหลักฐานที่เกี่ยวข้องภายในระยะเวลาอันสมควรเพื่อประกอบการพิจารณาได้ข้อ๔๗ ในกรณีที่บุคคลตามข้อ ๔๕ หรือข้อ๔๖ ไม่มาร่วมการสอบสวน หรือไม่ให้ถ้อยคำ หรือไม่จัดคำแถลงหรือคำอธิบายหรือไม่จัดส่งเอกสาร หรือหลักฐานที่เกี่ยวข้องตามที่ได้รับแจ้งจากผู้สอบสวนให้ผู้สอบสวนดำเนินการสอบสวนต่อไปและพิจารณาเรื่องที่สอบสวนตามเอกสารและหลักฐานที่มีอยู่หมวด ๙การอุทธรณ์ ข้อ๔๘คำอุทธรณ์ต้องระบุข้อโต้แย้งและข้อเท็จจริงหรือข้อกฎหมายที่อ้างอิงประกอบด้วยข้อ๔๙ให้พนักงานเจ้าหน้าที่ส่งคำอุทธรณ์ให้คณะกรรมการพิจารณาไม่เกินสิบห้าวันนับแต่วันที่ได้รับคำอุทธรณ์ข้อ๕๐ในกรณีที่คณะกรรมการประสงค์จะสอบสวนคู่กรณีหรือบุคคลที่เกี่ยวข้องเพื่อประโยชน์ในการวินิจฉัยอุทธรณ์ให้นำข้อ ๔๑ ถึงข้อ ๔๗ มาใช้บังคับโดยอนุโลมหมวด ๑๐แบบของเอกสาร ข้อ๕๑ หนังสือสำคัญแบบผังภูมิ ให้ใช้แบบบผ. ๑๐๐ ท้ายกฎกระทรวงนี้ข้อ๕๒ใบอนุญาตให้ใช้สิทธิในแบบผังภูมิให้ใช้แบบ บผ. ๒๐๐ท้ายกฎกระทรวงนี้ข้อ๕๓ใบแทนหนังสือสำคัญแบบผังภูมิตามแบบ บผ. ๑๐๐และใบแทนใบอนุญาตให้ใช้สิทธิในแบบผังภูมิตามแบบ บผ. ๒๐๐ท้ายกฎกระทรวงนี้ ให้มีคำว่า ใบแทนกำกับไว้ที่ด้านหน้าเหนือตราครุฑของแบบดังกล่าวด้วยให้ไว้ ณ วันที่ ๒๖ธันวาคม พ.ศ. ๒๕๔๕อดิศัย โพธารามิกรัฐมนตรีว่าการกระทรวงพาณิชย์[เอกสารแนบท้าย]๑. หนังสือสำคัญแบบผังภูมิ (บผ. ๑๐๐)๒. ใบอนุญาตให้ใช้สิทธิในแบบผังภูมิ (บผ.๒๐๐)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากมาตรา ๔ แห่งพระราชบัญญัติคุ้มครองแบบผังภูมิของวงจรรวม พ.ศ. ๒๕๔๓ บัญญัติให้มีการออกกฎกระทรวงกำหนดหลักเกณฑ์วิธีการและเงื่อนไขเพื่อปฏิบัติการตามพระราชบัญญัติดังกล่าวเกี่ยวกับการจดทะเบียนแบบผังภูมิของวงจรรวมการอนุญาตให้ใช้สิทธิและการโอนสิทธิในแบบผังภูมิของวงจรรวม การขอเพิกถอนการจดทะเบียนแบบผังภูมิของวงจรรวมการบังคับใช้สิทธิในแบบผังภูมิของวงจรรวม ตลอดจนการขอรับใบแทน การสอบสวนการอุทธรณ์ และแบบของเอกสารเกี่ยวกับแบบผังภูมิของวงจรรวม จึงจำเป็นต้องออกกฎกระทรวงนี้วิชชุตา/ผู้จัดทำ๒๗ มิถุนายน ๒๕๕๔[๑] ราชกิจจานุเบกษาเล่ม ๑๒๐/ตอนที่ ๒ ก/หน้า ๔/๖ มกราคม ๒๕๔๖